ฝั่งยาคุมแล้ว แต่ประจำเดือนไม่มา แล้วมีอะไรกับแฟนแบบไม่ปกกันจะมีโอกาสท้องไหมค่ะ แต่มีอาการอาเจียน
สวัสดีค่ะ การฝังยาคุมกำเนิดคือการฝังแท่งที่มียาคุมลงไปที่ต้นแขน ฮอร์โมนในแท่งฝังจะยับยั้งการตกไข่ ทำให้ไม่เกิดการตกไข่ และไม่มีการตั้งครรภ์ ยาจะออกฤทธิ์อยู่ประมาณ 3-5 ปีขึ้นกับชนิด มีประสิทธิภาพสูงมากกว่า 99% จึงเป็นวิธีที่แพทย์แนะนำ หลังครบกำหนด 3-5 ปี ต้องไปเอาแท่งยาฝังออกการเริ่มฝังยาคุมกำเนิดแนะนำให้ทำในช่วง 5 วันแรกของการมีประจำเดือน เพื่อจะได้แน่ใจว่าขณะฝังยาไม่ได้ตั้งครรภ์ หากฝังยาในช่วง 5 วันแรกของการมีประจำเดือน ยาจะสามารถออกฤทธิ์ได้ทันที คือมีเพศสัมพันธ์ได้เลย แต่ถ้าฝังหลังจากนั้น ควรรอไปอีก 7 วันจึงจะมีเพศสัมพันธ์แบบไม่ป้องกันได้ผลข้างเคียงจากยาฝังเช่นเลือดออกผิดปกติทางช่องคลอด ประจำเดือนมาผิดปกติหรือไม่มา อารมณ์แปรปรวน สิวขึ้น คัดตึงเต้านม คลื่นไส้ดังนั้นแม้ประจำเดือนไม่มา ก็ไม่ได้บ่งบอกว่ายาไม่มีประสิทธิภาพ ถ้าเริ่่มฝังยาอย่างถูกต้อง โอกาสตั้งครรภ์มีน้อยมากๆค่ะ